Sign in / Join .st0{fill:#34437F;} .st1{fill:#878787;} Thursday, September 23, 2021 ikteb hawn… Fittex Clint Eastwood lura għal western Minn Mario Azzopardi September 23, 2021 Mario Azzopardi Kritiku tal-Films Għat-tielet ġimgħa konsekuttiva, "Shang-Chi and the legend of the Ten Rings" baqa' l-film li ġibed nies l-aktar fil-box office Amerikana. Fl-istess waqt, il-film il-ġdid ta' Clint Eastwood, il-western "Cry Macho" u t-thriller ġdid ta' Gerard Butler, "Copshop" sabiha diffiċli li jiġbdu udhenzi numerużi. "Cry Macho" spiċċa biex tela' fit-tielet post b'dħul ta' $4.5 miljun biss fl-ewwel tlitt ijiem, li hi ċifra ferm anqas minn dak mistennija. 89% tal-biljetti ġew mibjugħa lil nies ta' 'l fuq minn 35 sena, ndikazzjoni li Clint Eastwood jappella għall-udjenza li rat lil dan l-attur u direttur ta' 91 sena meta kien fl-aqwa tiegħu. "Cry Macho" li sewa $33 miljun biex inħadem kien disponibbli wkoll fuq HBO Max minbarra fit-teatri. "Copshop" mar ferm agħar għax spiċċa fis-6 post tal-box office Amerikana ta' tmiem il-ġimgħa b'dħul ta' $2.3 miljun. Fit-tieni, fir-raba' u fil-ħames post tal-box office Amerikana ta' tmiem il-ġimgħa wieħed isib ripettivemanet: "Free Guy", "Candyman" u "Malignant". Cry Macho Ta' 91 sena, iż-żmien donnu baqa' ma jillimitax il-ħila straordinarja li għad għandu Clint Eastwood bħala direttur. Bħala attur, Eastwood hu konxju mill-limitazzjonijiet u ma jaħbix l-età li għandu. Fil-western "Cry Macho", Clint Eastwood għandu l-parti ta' Mike, wieħed li jkun divorzjat u jħobb il-qatra. Meta kien iżgħar, huwa kien rodeo cowboy ta' ħila kbira. Darba, waqt li kien xogħol, jaqa' minn fuq żiemel, jikser saqajh u jispiċċa l-isptar. Meta joħroġ mill-isptar, Mike isib li l-imgħallem tiegħu Howard Polk jimpjega ieħor minfloku. Imnikket li tkeċċa mix-xogħol li kien jagħmel u għall-aħbar li ex-martu reġgħet iżżewġet, Mike jibda jbiegħ kull trofew li kien rebaħ fil-passat u li tant ikun kburi bihom. Imma wara ftit ġimgħat, Howard Polk reġa' jitfaċċa, mhux biex jagħtih l-impjieg li darba kellu, imma biex jaħtaf lill-ibnu li mart Howard Polk kienet ħadet lejn il-Messiku wara li ddivorzjaw. Polk joffri $50,000 lil Mike jekk iġiblu lit-tifel ta' 13-il sena Rafo. Kif wieħed jistenna, Clint Eastwood hu attenta ħafna fil-movimenti tiegħu. Jitkellem b'ċertu lajma. Imma xorta effettiv għax kull kelma li jlissen għandha ċerta saħħa. żil-preżenza tiegħu tibqa' dominanti f'kull frame li jidher fih. "Cry Macho" (Warner Bros.) hu ispirat minn rumanz ta' N. Richard Nash li kien ippubblikat fl-1975. Mhuwiex nieqes mill-avventura. Rafo ma jkunx qed jgħix ma' ommu li kienet sinjura. Mike jisfa' misruq. Hemm ukoll pulizija jiġru warajhom kif ukoll dak il-mument fejn Mike jiltaqa' ma' armla u jsir intimu magħha. Gwida għal min ser jarah: ikklassifikat 12A (persuni taħt it-12-il sena) għandhom ikunu akkumpanjati minn adult għax fih kliem mhux xieraq u kultant it-tema titlob gwida. Copshop "Copshop" hu thriller fejn id-direttur Joe Carnham mhux ċert minnu nnifsu fejn irid jieħu l-film: jiffoka fuq il-karattri li huma midħla tad-dinja kriminali jew thriller fejn itfa' kemm tiflaħ xeni ta' azzjoni? In-narrattiva kważi kollha isseħħ f'għassa tal-pulizija li aktar tixbaħ xi uffiċċini ta’ kumpanija kbira. Il-qofol tal-azzjoni tiżviluppa fil-parti fejn hemm żewġ ċellel kbar. F’waħda hemm Teddy Murretto (Frank Grillo). Teddy hu dak li jissejjaħ criminal fixer – wieħed li jara li jnaddaf kull traċċa ta’ evidenza wara li jkun sar xi qtil jew att ieħor kriminali. Teddy kien laħaq ftehim mal-FBI biex jagħtihom informazzjoni u ma jipproċedux kontrih. Fiċ-ċella faċċata, hemm miżmum Bob Viddick (Gerard Butler) li hu l-mibgħut tal-mafja biex joqtol lil Teddy. It-tnejn li huma ħolqu ċirkustanzi apposta biex jisfaw arrestati. Is-sitwazzjoni tikkomplika ruħha meta jitfaċċa l-qattiel psikotiku Anthony Lamb (Toby Huss) li jagħmel ħerba minn din l-għassa, bil-pulizija Valerie Young (Valerie Louder) tinqabad f’noshom. "Copshop" (STX International) għandu ftit mumenti ’l hemm u ’l hawn li permezz tagħhom ma tasalx li tarmih. Gwida għal min ser jarah: ikklassifikat 15 (persuni għal fuq minn 15-il sena) għax fih kliem mhux xieraq u diversi xeni ta’ ġlied u vjolenza mdemmija. Artiklu preċedenti ID-DIPLOMAZIJA MALTIJA Artiklu li jmiss Miċħuda l-eċċezzjonijiet ta’ qabel il-ġuri tal-aħwa Degiorgio ħlief għal waħda